पानीपत के युवाओं में दुर्घटना का भय है, उसके निदान का सपना भी : खन्ना
एसडीकालेज में नेशनल स्कूल आफ ड्रामा के द्वारा संचालित नाट्य लेखन एवं प्रस्तुति कार्यशाला के सातवें दिन संगीत पर कार्याशाला हुई। शहर में बढ़ रही दुर्घटनाओं पर भी चर्चा हुई। इस कार्याशाला में नेशनल स्कूल आॅफ ड्रामा संस्कृति मंत्रालय भारत सरकार के प्रोफेसर दिनेश खन्ना ने कहा कि पानीपत का पहला प्रयोग नई संभावनाओं को जन्म दे रहा है। यहां के युवाओं में दुर्घटना का भय है। उसके निदान का सपना भी है।
विमर्श की अध्यक्षता करते हुए कॉलेज के प्रिंसिपल डॉ.अनुपम अरोड़ा ने कहा कि यह कार्यशाला हमारे परिसर में सड़क सुरक्षा जागरूकता के प्रहरी तैयार करने की कार्यशाला है। यदि हिस्सा ले रहे कुल 25 रंगकर्मी यह तय कर लें कि हम सुरक्षित सफर की गारंटी बनेंगे तो इस कार्यशाला का मूल्य वसूल हो जाएगा। सामाजिक कार्यकर्ता चौधरी रामसिंह ने कहा कि हम राजमार्ग के तरावड़ी कस्बे में रहते हैं। दस साल पहले की जिंदगी और आज की जिंदगी के फासले को हमने करीब से देखा है। तरावड़ी के आस-पास के गांवों के नौजवानों को सड़क दुर्घटना में मृत्यु के बाद उनको अर्थी देना बहुत ही कष्टदायक क्षण होता है। यह प्रयोग राजमार्ग की जिंदगी को मौत के कुएं में जाने से रोकने का प्रयास है। इस अवसर पर शुरुआत समिति की सचिव रीता रंजन, वनिता ढींगड़ा,रंगकर्मी काजल, रीतू, सरिता, ममता, शेफाली, वैशाली, सोनम, नवप्रीत, राहुल विवेक, सागर, मोहित, सौरभ, रविन्दर, रामशरण, कार्तिक, दिपांश, सोहन, विनीत, पंकज, मोहित, राकेश, कार्यशाला के अभिनय में सक्रिय हिस्सा ले रहे हैं।
पानीपत . एसडीकाॅलेज में नाट्य लेखन एवं प्रस्तुति कार्यशाला में उपस्थित विद्यार्थी।
hin_Deva hin_Deva hin_Deva hin_Deva